**Kurs 1: Barnehus/sosialpediatri**

**Læringsutbytter:**

PED-148: Ha god kunnskap om og kjenne fysiske og psykiske symptomer som gir mistanke om fysisk, psykisk eller seksuelt overgrep eller omsorgssvikt.   
Selvstendig kunne ivareta barn og ungdom utsatt for overgrep eller omsorgssvikt.

PED-151: Ha god kunnskap om akutt utredning og dokumentasjon i mishandlings- og overgrepssaker og selvstendig kunne iverksette adekvate tiltak for å beskytte barnet.   
Kjenne lovverk og retningslinjer vedrørende melding til politi og barnevern.   
Kunne inngå i tverrfaglig oppfølging og behandling.   
Ha kunnskap om de grunnleggende prinsipper for rettsmedisinsk aktivitet og kunne skrive en rettsmedisinsk legeerklæring.

**Innhold:**

Gjennom en kasuistikk fra virkeligheten skal gruppa jobbe seg gjennom trinnene fra barnet (hvor det mistenkes vold/overgrep) kommer inn, via lovpålagte meldinger, undersøkelser, avhør, rapporter, rettsmedisinsk kommisjon, rettsforberedelse og tilslutt rettsak. Hovedfokus på elementer som man erfaringsmessig vet er utfordrende og hvor det ofte kan bli feil. Deltakerne skal jobbe interaktivt som et team.

**Sted:** Statens Barnehus/Politihuset i Tromsø

**Kursinstruktører**: Elin Drivenes og Marianne Nordhov + andre aktører fra Barnehuset Tromsø/Politiet

**Antall deltakere:** Maks 10

**Tid:** 6 timer

**Forberedelse til kurset**: Aktuelle lover og regler

Se vedlagt program for dagen

**PROGRAM**

08.30-09.00- Velkommen, presentasjon av kasuistikk (Marianne Nordhov og Elin Drivenes)

09.00-09.30-Diskusjon av kasuistikk i grupper (to grupper a 5 stk i hver)

09.30-10.00- Forelesning/diskusjon med avhører

Hva skjer når en sak meldes? Hvordan kommer en sak inn på Barnehuset? Hvordan foregår et avhør? Hvordan vil politi at lege skal snakke med barnet? Hva tenker politi om Lena/kasuistikken?

10.00-10.15- Pause

10.15-10.45- Rettsmedisinsk undersøkelse av barn, snakke med barnet, dokumentasjon/ta bilder, (Krim teknisk /Elin Drivenes/ansatt ved Barnehuset?)

10.45-11.30- Gjennomføre undersøkelse to barn som sminkes med skader

11.30-12.15- Lunsj

12.15-12.45- Den Rettsmedisinske kommisjon (Marianne Nordhov)

Utforming av en rettsmedisinsk erklæring, tilbakemelding fra kommisjonen

12.45-13.15 Lage utkast til en rettsmedisinsk erklæring (to grupper)

13.15-14.15- Hvordan opptre i retten

Presentasjon av funn i retten, utspørring (Rettsak)

Det legges til rette for at alle skal nå åpningen av Pediaterdagene